

L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Auce

Nr.67.

Prot. Nr.12.

19.06.2018.

**Par dalību projektā “Uzņēmējdarbības atbalsta aktivitātes**

**Zemgales plānošanas reģionā”**

Saskaņā ar Zemgales plānošanas reģiona (ZPR) nolikuma 60.9 punktu un 60.10.punktu, kā arī Zemgales plānošanas reģiona attīstības programmas (2014-2020) 1. prioritātes*“Uzņēmējdarbībai pievilcīga vide – bāze inovācijām ilgtermiņā”,*1. rīcības virzienam *“Veicināt uzņēmējdarbības attīstību reģiona perspektīvajās ekonomikas nozarēs: lauksaimniecībā, pārtikas rūpniecībā, mežsaimniecībā, kokapstrādē, ieguves rūpniecībā un karjeru iestrādē, metālapstrādē un mašīnbūvē, ķīmijas rūpniecībā, tūrismā u.c.”*un 2. rīcības virzienam“Uzlabot reģiona uzņēmumu konkurētspēju, stiprinot savstarpējo sadarbību un palielinot produkcijas realizācijas iespējas iekšējos un ārējos tirgos.”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona piedalīšanos kā vadošajam partnerim projektā **“Uzņēmējdarbības atbalsta aktivitātes Zemgales plānošanas reģionā”** Eiropas Ekonomiskās zonas finanšu instrumenta programmas “Vietējā attīstība, nabadzības mazināšana un kultūras sadarbība” ietvaros.

2. Uzdot Zemgales plānošanas reģiona administrācijai (izpilddirektors V.Veips) nodrošināt projekta pieteikuma sagatavošanu un nepieciešamās informācijas apkopošanu no projekta partneriem.

*Pielikumā: Projekta “Uzņēmējdarbības atbalsta aktivitātes Zemgales plānošanas reģionā” koncepcija uz 4 lapām.*

Padomes priekšsēdētājs A.OKMANIS

*Izsūtīt: lietā, projekta dokumentācijai*

Pielikums

ZPRAP 19.06.2018.

lēmumam Nr.67., prot Nr.12.

**Projekta koncepts EEZ NFI programmai**

**“Vietējā attīstība, nabadzības mazināšana un kultūras sadarbība”**

|  |  |
| --- | --- |
| **Projekta nosaukums:** | Uzņēmējdarbības atbalsta aktivitātes **Zemgales plānošanas reģionā** |
| **Projekta īstenotājs:** | Zemgales plānošanas reģions |
| **Projekta partneris(i):** | Jelgavas pilsētas pašvaldība 100 000 EUR NFI un 17647,06 EUR pašu līdzfinansējums  Jēkabpils pilsētas pašvaldība 100 000 EUR NFI un 17647,06 EUR pašu līdzfinansējums |
| **Donorvalsts projekta partneris(i):** | Nevalstiska organizācija „Innovation Circle Network” |
| **Kopējās maksimālās projekta**  **attiecināmās izmaksas:** | 969256,12 € |
| **Projekta granta likme:** | 100% *(piemēro plānošanas reģionam kā projekta īstenotājam)*  *(lielajām pilsētām papildus jānodrošina 15% līdzfinansējums savu aktivitāšu īstenošanai, ja iesaistās projektā kā projekta partneris)* |
| **Projekta granta apmērs:** | 933 962 € |
| **Projekta ilgums:** | **48** mēneši *(indikatīvi projekta īstenošanas laiks no 2019.gada 4.ceturkšņa un ne vēlāk kā līdz 2023.gada 31.decembrim)* |

# Projekta mērķis:

Mazināt sociālās un ekonomiskās atšķirības starp Zemgales plānošanas reģiona pašvaldībām, stiprinot speciālistu un uzņēmēju kapacitāti un radot mehānismus inovāciju un uzņēmējdarbības attīstībai reģionā.

# Projekta partneri

Projekts tiks īstenots sadarbībā ar partneriem Latvijā un Norvēģijā. Latvijas partneri būs 2 nacionālas nozīmes attīstības centru pašvaldības – Jēkabpils un Jelgavas pilsētas. Norvēģijas partneris būs nevalstiska organizācija “Innovation Circle Network.”

Ņemot vērā Zemgales reģiona pilsētu lielo ietekmi uz reģionu kopumā, daļa aktivitāšu, kas saistošas lielākai daļai reģiona teritoriju, ir jārealizē pilsētu teritorijās. Jelgava ir izteikts attīstības centrs, kas virza jauno tehnoloģiju un eksporta tirgus attīstību visā reģionā. Tāpēc arī Jelgavas pilsēta kā projekta partneris plāno izveidot Jauniešu uzņēmējdarbības prasmju un kompetenču pilnveides centru, kas veicinās IKT pielietojumu un digitālo prasmju attīstību reģionā. Šāda veida centru ir nepieciešams veidot Jelgavā, jo pilsēta tradicionāli ir izveidojusies kā visa Zemgales reģiona lielāko aktivitāšu nozīmīgākais centrs, tādejādi tiks aptverti jaunieši no visa Zemgales reģiona.

Savukārt Jēkabpils, lai arī nevar lepoties ar tik augstiem ekonomiskajiem rādītājiem, laika periodā no 2009. līdz 2015.gadam ir audzējusi uzņēmumu skaitu par 103,3%. Tomēr pilsētai ir samērā liels bezdarbs, kas ir 9% un samērā zema vidējā neto alga – 531 *euro* (vidējā neto alga Latvijā 2017.gadā 676 *euro*)[[1]](#footnote-1). Tāpēc pilsētai jāstrādā pie iedzīvotāju ekonomiskās aktivitātes veicināšanas un papildus ienākumu iespēju nodrošināšanas. Lai to nodrošinātu, Jēkabpils pilsēta kā projekta partneris veidos un iekārtos mājražotāju tirgus teritoriju, kas veicinās mājražošanas un amatniecības pieaugumu, tādejādi ļaujot gūt papildus ienākumus mazajiem ražotājiem. Šāda tirdziņa iekārtošana labumu sniegs ne tikai Jēkabpilij, bet arī visām pašvaldībām, kas ietilpst tās mijiedarbības zonā. Tas ir būtiski, jo šajā Zemgales reģiona pusē mājražošana un amatniecība nav tik attīstīta, kā tas ir Jelgavas pilsētas un tās mijiedarbības pašvaldību zonā.

„Innovation Circle Network” ir nevalstiska organizācija Norvēģijā, kuras mērķis ir attīstīt Norvēģijas lauku teritorijas un padarīt tās attīstītas un ilgtspējīgas. Šai organizācijai ir plaša pieredze teritoriālo stratēģiju plānojumu izstrādē un inovāciju projektos. Projekta ietvaros paredzēts doties pieredzas apmaiņas braucienos uz Norvēģiju, kā arī veidot citas pieredzes apmaiņas aktivitātes, lai gūtu Norvēģijas pieredzi mazāk attīstītu teritoriju stiprināšanā un to dzīvotspējas veicināšanā.

# Mērķa grupas

Projekta mērķa grupas – Zemgales plānošanas reģions, Zemgales reģiona pašvaldības, jaunieši vecumā no 15 līdz 30 gadiem (t.sk., kas pakļauti nabadzības riskam), fiziskas personas, uzņēmēji un uzņēmēju intereses pārstāvošās nevalstiskās organizācijas.

# Aktivitātes, finansējums un rezultāti

## Aktivitāte Nr.0 Projekta administrēšana un pulicitāte

Aktivitātes finansējums: 121 415,06 EUR.

Aktivitātes mērķisnodrošināt projekta administrēšanu un publicitāti atbilstoši plānotajām projekta aktivitātēm. Aktivitātes ietvaros paredzēta projekta vadība, aktivitāšu plānošana un uzraudzība, komandas darba plānošana, atskaišu sagatavošana, iepirkumu un līgumu kārtošana, grāmatvedības kārtošana u.c. ar projekta īstenošanu administratīvi jautājumi.

### **Rezultāti***:*

* algoti projekta speciālisti (vadītājs, grāmatvedis, jurists, publicitātes speciālists);
* nodrošināta projektu vadība, aktivitāšu ieviešana un projekta publicitāte atbilstoši EEZ finanšu instrumenta prasībām;

## Aktivitāte Nr.1. Zemgales plānošanas reģiona uzņēmējdarbības centra un pašvaldību stiprināšana

Aktivitātes finansējums: 242 830,12 EUR.

Aktivitātes mērķisstiprināt Zemgales plānošanas reģiona uzņēmējdarbības centra un pašvaldību speciālistu kapacitāti darbā ar uzņēmējiem, gūt jaunu pieredzi un ieviest jauninājumus savā ikdienas darbā. Aktivitātes ietvaros tiks stiprināta pašvaldību speciālistu kapacitāte, nodrošinot apmācības, pieredzes apmaiņas braucienus uz Norvēģiju, organizētas dažādas biznesa situācijas spēles, lai veidotu Zemgales plānošanas reģiona un pašvaldību speciālistu izpratni un gūtu zināšanas darbam ar uzņēmējiem. Paralēli tiks stiprināta Zemgales uzņēmējdarbības centra kapacitāte, laiveicinātu iespēju sniegt vairāk pakalpojumus uzņēmējiem un vairotu uzņēmējdarbības centra atpazīstamību.

### Rezultāti:

* 19 apmācīti profesionālie darbinieki (uzņēmējdarbības veicināšanas un pašvaldību sadarbības jomās) (pēc dzimuma);
* 50% pašvaldību stiprināta uzņēmējdarbības atbalsta kapacitāte.
* 1 plānošanas reģions ar stiprinātu uzņēmējdarbības atbalsta kapacitāti;
* 2 pieredzes apmaiņas braucieni uz Norvēģiju;
* 8 apmācības pašvaldību speciālistiem;

4 biznesa situāciju spēles Zemgales plānošanas reģiona un pašvaldību uzņēmējdarbības speciālistiem.

### Aktivitāte Nr. 2. Reģionālā mārketinga aktivitātes

Aktivitātes finansējums: 186 792,40 EUR.

Aktivitātes mērķis ir stiprināt esošo uzņēmumu kapacitāti un veiktspēju. Aktivitātes ietvaros plānots darbs ar esošajiem uzņēmējiem, lai nodrošinātu jaunu zināšanu apguvi (t.sk. apmācības un seminārus par aktuālajām tēmām), piedalītos **tirdzniecības misijās**, t.sk. uz Norvēģiju, piedalītos **starptautiskajās izstādēs** jaunu noieta tirgu apgūšanai. Plānots organizēt **vietējo uzņēmēju popularizēšanas dienas**, lai iepazītos ar jaunajiem uzņēmējiem Zemgalē, tādejādi piedāvātu pakalpojumus un sadarbības iespējas uzņēmējdarbības vides attīstībai reģionā. Nozīmīga ir apakšaktivitāte **Zemgales uzņēmējdarbības vides popularizēšana** un jaunu investoru piesaiste, kuras ietvaros tiks veidoti video rullīši, maksas publikācijas un citas aktivitātes, lai veicinātu investoru interesi par Zemgali.

### Rezultāti:

* 38 atbalstīti uzņēmumi, kuriem stiprināta operacionālā kapacitāte;
* 2 tirdzniecības misijas, t.sk. uz Norvēģiju;
* 12 vietējo uzņēmēju atbalsta dienu noorganizēšana;
* 4 dalības starptautiskajās izstādēs;
* 8 apmācības uzņēmējiem;

40 semināri uzņēmējiem par uzņēmējdarbību saistītām tēmām.

### Aktivitāte Nr.3. Reģionālais jauniešu uzņēmējdarbības mentorings

### Aktivitātes finansējums: 233 490,50 EUR.

Aktivitātes mērķis ir veicināt jauniešu ieinteresētību uzsākt uzņēmējdarbību. Aktivitātes ietvaros plānots nodrošināt un ierīkot **Jauniešu karjeras konsultāciju un motivācijas centru Jelgavā,** t.sk. paredzot aprīkojuma iegādi, kurā jauniešiem kvalificēti speciālisti piedāvās teorētiskās zināšanas par uzņēmējdarbības uzsākšanu,  praktiskās iemaņas biznesa plānu izstrādē un prasmes IKT  (3D printeri, viedie roboti u.c.) pielietošanā uzņēmējdarbībā.  Lai motivētu jauniešus uzsākt savu uzņēmējdarbību, tiks veicināta jauniešu individuālo prasmju pilnveide, jo īpaši digitālās prasmes un digitālo līderību, kas ir svarīgākie instrumenti mūsdienu ekonomikas un uzņēmējdarbības vidē. Centra pakalpojumi būs pieejami visiem reģiona jauniešiem.

Aktivitātes ietvaros tiks organizētas **biznesa ideju ģenerēšanas darbnīcas skolās**, lai veicinātu jauniešus domāt par biznesu, radīt jaunas idejas un iepazītos ar atbalsta institūcijām un to darbību reģionā un Latvijā. Savukārt tiem jauniešiem (fiziskām personām), kuriem jau ir idejas un kuri vēlas uzsākt savu uzņēmējdarbību, tiks organizēti **Biznesa ideju konkursi jauniešiem komercdarbības uzsākšanai** no 18 līdz 30 gadu vecumam. Mērķis ir motivēt jauniešus uzsākt uzņēmējdarbību un veicināt uzņēmējdarbības ideju ģenerēšanu reģionam specifiskajās jomās. Konkursa ietvaros gan konkursa dalībniekiem, gan citiem jaunajiem uzņēmējdarbības talantiem **tiks organizētas apmācības un nodrošināta iespēja darboties izveidotajā koprades telpā**. Tādejādi tiks sniegta iespēja veidot jaunu uzņēmēju kopienu, gūt pieredzi, dalīties pieredzē un mācīties sadarboties. Sadarbības stiprināšanai tiks organizēti **iedvesmas pasākumi un kontaktbiržas.**

### Rezultāti:

* 10 atbalstītas personas vietējo uzņēmumu attīstībai (pēc vecuma un dzimuma);
* 1 aprīkots Jelgavas pilsētas Jauniešu karjeras konsultāciju un motivācijas centrs;
* 10 biznesa ideju ģenerēšanas darbnīcas jauniešiem skolās;
* 4 biznesa ideju konkursi jauniešiem reģionam specifiskajās nozarēs;
* 1 koprades telpas izveide, aprīkošana un uzturēšana jaunajiem uzņēmējdarbības talantiem.

### Aktivitāte Nr.4. Atbalsts nodarbinātības un konkurētspējas palielināšanai, īstenojot reģionam specifiskas aktivitātes

### Aktivitātes finansējums: 149 433,92 EUR.

Aktivitātes mērķis ir stiprināt esošo uzņēmumu kapacitāti un radīt mehānismus bezdarba mazināšanai un esošas uzņēmējdarbības attīstībai reģionā. Aktivitātes ietvaros plānots veidot **mājražotāju tirdziņu Jēkabpils pilsētā**, kas veicinās mājražotāju un tūrisma uzņēmēju popularizēšana un attīstību reģionā. Mājražotāju tirgus ierīkošana palīdzēs amatniekiem, mājražotājiem, kā arī ogu lasītājiem no pilsētas un tās mijiedarbības zonām (Aknīstes, Jēkabpils, Krustpils, Salas un Viesītes novadiem), un veicinās ekonomisko aktivitāti. Tirdziņš veicinās mājražošanas un amatniecības pieaugumu, mudinās uz saražoto preču un pakalpojumu noietu.

Savukārt tūrisma uzņēmējdarbības popularizēšanai tiks veidotas **video tūres Zemgales plānošanas reģiona mazāk attīstītās pašvaldībās**, t.sk. pierobežā. Plānots, ka šī pasākuma īstenošana veicinās tūristu pieplūdumu un pieprasījumu pēc jauniem pakalpojumiem pašvaldībās, piemēram, ēdināšanas pakalpojumiem, izmitināšanas pakalpojumiem u.c.

### Rezultāti:

* īstenotas 2 jaunas idejas (reģionam specifisks risinājums), lai palielinātu reģiona konkurētspēju un nodarbinātību, paredzot:
* 1 izveidotu un aprīkotu mājražotāju tirgu Jēkabpils pilsētā;
* 4 videotūru izveidi Zemgales tūrisma uzņēmējdarbības popularizēšanai (piemēram, gastronomiskā tūre, mazās pilis un muižas pierobežā; apgūsti amatnieku prasmes; u.c.) atbilstoši pašvaldību pieprasījumam un reģiona specifikai.

ZPR izpilddirektors V. VEIPS

1. Vidējā alga 2017.gadā. Centrālās statistikas pārvaldes dati. Pieejams: <http://www.csb.gov.lv/notikumi/videja-alga-2017-gada-926-eiro-47212.html> [↑](#footnote-ref-1)